A munkafelvevő nagyon gyorsan átadott a szerelőnek, akivel elmentem egy próbaútra. A szerelő közben kérdezgette a hibát, hallgatta a futómű és a kerekek hangját és ötletelt a hiba miatt. Visszatérve a műhelybe felemelte az autót és alaposan átnézte. Arra a következtetésre jutott, hogy túl keményre fújtam fel a gumikat és minden baj attól származik. Engedett le egy kicsit belőle és utamra bocsátott. Nagyon készséges, udvarias volt, nagyon felkészültnek tűnt.