A munkafelvevő férfi és a szerelők is nagyon készségesek, lelkesek, rugalmasak voltak a munkával kapcsolatban. Miután nem találtak látható és hallható hibát az autón, behívtak a műhelybe és előttem is átnézték az autót illetve faggattak a futómű hangjáról, vezetés közbeni tapasztalatokról. Mivel a motortér átnézése után sem találtak semmit, elmentünk egy próbaútra egy rosszabb úton, hátha előjön a hiba. A szerelő nagyon meg akarta oldani a helyzetet, adott néhány tippet, hogy mire figyeljek.